Öt bálna halt meg az olasz partoknál, kettő gyomrában találtak műanyagot
A Földközi-tengerben az ámbráscet (amely a bálnák egy fajtája) kihalófélben van.
Egy hat méter hosszú nagy ámbráscet tetemére bukkantak az olaszországi Stromboli szigetének közelében. A Greenpeace négy másik nagy ámbráscet tetemét is megtalálta, egyiket Favignana-sziget közelében, hármat pedig Szicíliánál, Cefalu, Palermo és Milazzo strandjairanál.

Az állatorvosok megvizsgáltak már három tetemet, kettő emésztőrendszerében műanyagot találtak. De azt csak a részletes boncolás fogja felfedni, hogy mi ölte meg az állatokat.

Márciusban Szardínia szigetén huszonkét kiló műanyaghulladékot találtak egy partra vetődött és elpusztult nagy ámbráscet gyomrában. A vemhes tengeri emlősben egy 2,4 méteres magzatot is találtak. A műanyagszemét az állat gyomrának kétharmadát foglalta el.

Májusban Szicília partjainál újabb elpusztult bálnát találtak.

Az ámbráscet gyomrából áprilisban kiszedett 22 kilónyi szemét között akadt kábelburkolat, összegabalyodott halászháló, műanyag tányér és bevásárlószatyor, továbbá egy mosóporos zacskó.
bálna környezetszennyezés környezetvédelem greenpeace műanyag műanyaghulladék Olaszország Szicília